**ZMLUVA O ZABEZPEČENÍ ODBORNEJ PRAXE**

*uzatvorená podľa § 51 zákona č. 40/1964 Zb. Občianskeho zákonníka v znení neskorších predpisov*

**ZMLUVNÉ STRANY**

Názov: **Univerzita Pavla Jozefa Šafárika v Košiciach**

Pracovisko: **Lekárska fakulta**

Sídlo: Trieda SNP 1, 040 11 Košice

IČO: 00397768

DIČ: 2021157050

IČ DPH: SK 2021157050

zastúpená: prof. MUDr. Peter Jarčuška, PhD., dekan

ďalej iba /„**UPJŠ LF**“/

**a**

Názov: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­­­­­­­­­­­­

Sídlo: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IČO: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

DIČ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

zastúpená: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ďalej iba /„**zdravotnícke zariadenie**“/

uzatvárajú podľa § 51 zákona č. 40/1964 Zb. Občianskeho zákonníka v znení neskorších predpisov túto Zmluvu o zabezpečení odbornej praxe v nasledovnom znení:



**PREDMET A ÚČEL ZMLUVY**

1. Predmetom zmluvy je záväzok zdravotníckeho zariadenia zabezpečiť podmienky pre vykonanie odbornej praxe študenta v príslušnom študijnom programe na výučbovom pracovisku v súlade so študijným programom a v súlade s úst. zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ostatnými právnymi predpismi.
2. Zmluva sa uzatvára za účelom zvýšenia odbornosti, prehlbovania teoretických vedomostí a získavania praktických zručností študenta v príslušnom študijnom programe.

**PODMIENKY VYKONÁVANIA ODBORNEJ PRAXE**

1. Predmetom je zabezpečenie odbornej praxe študenta UPJŠ LF v študijnom programe ..............................................., a to:

*meno a priezvisko: .........................................*

*rok štúdia: .........................................*

*dátum narodenia: .........................................*

*bydlisko:* .........................................

*podpis: ........................................*

1. Odborná prax sa uskutoční v období od ......................... do .............................
2. Miestom vykonávania odbornej praxe sú príslušné oddelenia zdravotníckeho zariadenia.
3. Obsahová náplň odbornej praxe, ktorá stanovuje jej ciele, obsah a štruktúru je konkretizovaná v samostatnej prílohe, ktorá tvorí neoddeliteľnú súčasť tejto zmluvy.
4. Zmluvné strany sa dohodli, že odborná prax bude zabezpečená bezodplatne.
5. Študenti UPJŠ LF budú vykonávať odbornú prax na oddeleniach pod vedením zodpovedného zamestnanca určeného zdravotníckym zariadením v rozsahu stanovenom obsahovou náplňou.

**PRÁVA A POVINNOSTI ZMLUVNÝCH STRÁN**

1. **Zdravotnícke zariadenie** sa zaväzuje:
2. umožniť študentovi vstup na výučbové pracovisko, na ktorom bude realizovaná odborná prax,
3. zabezpečiť študentovi vyhovujúce priestory na prezliekanie a vyhovujúce hygienické zariadenia,
4. pred začiatkom odbornej praxe oboznámiť študenta s právami a povinnosťami, s predpismi na zaistenie bezpečnosti a ochrany zdravia a požiarnej ochrany a ďalšími vnútornými predpismi vzťahujúcimi sa na výkon odbornej praxe,
5. zabezpečiť požadovaný spôsob odborného vedenia študenta počas výkonu odbornej praxe,
6. poveriť zamestnanca s príslušnou odbornou spôsobilosťou vedením odbornej praxe študenta v rozsahu stanovenom obsahovou náplňou.
7. **UPJŠ LF** sa zaväzuje:
8. pripraviť odbornú prax po obsahovej stránke,
9. oboznámiť študenta o povinnosti zachovávať mlčanlivosť o skutočnostiach, o ktorých sa dozvedel v súvislosti s výkonom odbornej praxe, a to aj po jej ukončení,
10. skontrolovať, aby študent mali ochranný pracovný odev zodpovedajúci činnostiam vykonávaným v rámci odbornej praxe a hygienickým požiadavkám,
11. skontrolovať, aby sa študent pred nástupom na odbornú prax podrobil očkovaniu proti hepatitíde a oboznámiť študenta, aby doklad o tomto očkovaní predložil pri nástupe na prax zodpovednému zamestnancovi zdravotníckeho zariadenia
12. UPJŠ LF môže poveriť svojho zamestnanca vykonaním kontroly študenta zúčastňujúceho sa odbornej praxe, ktorý návštevu vopred ohlási  zamestnancovi zdravotníckeho zariadenia, pod vedením ktorého študent vykonáva odbornú prax.

**ZODPOVEDNOSŤ ZA ŠKODU**

1. Za škodu spôsobenú na majetku poškodeného zodpovedá tá strana, ktorá túto škodu spôsobila podľa § 420 a nasl. Občianskeho zákonníka, a to aj v prípade, ak ju spôsobili konkrétne fyzické osoby v akomkoľvek právnom vzťahu k zodpovednej zmluvnej strane.
2. Za škodu na zdraví pacientov zodpovedá zdravotnícke zariadenie.
3. Za škodu spôsobenú návštevníkom zdravotníckeho zariadenia na veciach odložených zodpovedá zdravotnícke zariadenie podľa OZ. V prípade, že táto škoda bola spôsobená zavinením UPJŠ LF, má zdravotnícke zariadenie právo na náhradu spôsobenej škody.
4. Za škodu spôsobenú študentovi UPJŠ LF na veciach odložených zodpovedá UPJŠ LF podľa OZ. V prípade, že táto škoda bola spôsobená zavinením zdravotníckeho zariadenia má UPJŠ LF právo na náhradu spôsobenej škody.
5. Práva a povinnosti zmluvných strán zo zodpovednosti za vznik prípadných škôd, ktoré nie sú upravené v tejto zmluve sa riadia ustanoveniami príslušných všeobecne záväzných právnych predpisov Slovenskej republiky.

**SPOLOČNÉ A ZÁVEREČNÉ USTANOVENIA**

1. V ostatných veciach v tejto zmluve výslovne neupravených sa zmluvné strany budú riadiť príslušnými všeobecne záväznými právnymi predpismi, predovšetkým ustanoveniami zákona č. 40/1964 Zb. Občianskeho zákonníka v znení neskorších predpisov. Prípadné spory budú zmluvné strany prednostne riešiť dohodou na základe vzájomného rokovania.
2. Zmluva sa uzatvára na dobu určitú do .........................................
3. Táto zmluva je vyhotovená v dvoch origináloch, pričom každá zmluvná strana obdrží po jednom vyhotovení.
4. Akékoľvek zmeny a doplnky zmluvy možno vykonať iba písomnou formou ako dodatkom k zmluve, so súhlasom oboch zmluvných strán.
5. Oprávnení zástupcovia oboch zmluvných strán vyhlasujú, že si túto zmluvu pred jej podpísaním prečítali, že ju uzatvárajú slobodne, vážne, zrozumiteľne a určite, bez tiesne a nápadne nevýhodných podmienok a na dôkaz súhlasu s jej obsahom a znením pripájajú svoje podpisy
6. Táto zmluva nadobúda platnosť a účinnosť dňom podpísania oboma zmluvnými stranami.

V Košiciach, dňa ...................... V .....................................dňa ................................

Za UPJŠ LF: Za zdravotnícke zariadenie:

...................................................... ......................................................

prof. MUDr. Peter Jarčuška, PhD. zástupca zdravotníckeho zariadenia

dekan UPJŠ LF